Miljoene se onderdele, brandstof by Tutuka weggedra | Maroela Media
Miljoene se onderdele, brandstof by Tutuka weggedra
Drie mense is reeds aangekeer nadat Eskom honderde miljoene rande betaal het vir goedere en dienste wat nooit by die Tutuka-kragsentrale gelewer is nie, of daar gesteel is. Twee van die verdagtes is Eskom-werkers en die derde 'n verskaffer. Hulle is in hegtenis geneem op aanklagte van diefstal, bedrog en korrupsie.
Eskom sê die twee werkers, Sarah Nomsa Sibiya, 'n tegnikus, en Bhekizizwe Solomon Twala, 'n stoorman, is Donderdag in hegtenis geneem. Jessie Phindile Kubeka, wat 51% van 'n verskaffingsmaatskappy besit, is kort daarna aangekeer.
Die drie het reeds in die Standerton-landdroshof verskyn en is vrygelaat op borgtog van R5 000 elk. Die saak teen hulle word weer in Februarie volgende jaar hervat.
Die inhegtenisnemings volg op 'n maande lange interne ondersoek wat saam met wetstoepassingsowerhede in Mpumalanga van stapel gestuur is.
"Eskom se ondersoek het ook die bestaan van 'n sindikaat verantwoordelik vir die diefstal van brandstofolie van nagenoeg R100 miljoen per maand van die kragsentrale blootgelê."
Nog minstens vier inhegtenisnemings word binnekort verwag in verband met die brandstofsindikaat.
"Eskom, en die Tutuka-kragsentrale in die besonder, is steeds die toneel van sommige van die mees afskuwelike misdade wat gepleeg word deur diegene in wie se sorg die instelling geplaas is, asook deur gewetenlose verskaffers," sê André de Ruyter, hoof van Eskom.
De Ruyter sê hoewel die ondersoeke lank duur om vrugte af te werp, help die inhegtenisnemings en diegene wat aangekla word om te verseker dat die organisasie weer opgebou word.
Eskom sê terwyl sy bestuurspan bedrywighede by die kragvoorsiener herstel, is die organisasie ook besig om goed gevestigde misdaadsindikate wat die land duur te staan kom, te stuit.
Die organisasie het Vrydag aangekondig dat beurtkrag voorlopig tot Maandagoggend ingestel word.
Skoot klap in rooftog buite hotel
Eskom is soos 'n Lucky Packet, mens weet nie meer wat om van hulle te verwag nie.
R5000 borg vir miljoene se diefstal? Wat 'n grap!
Sindikate?…..ANC Cadre deployment agency.
Februarie vgende jaar? Dan het hierdie skelm turfsmurfs alles al verkoop en sit hulle dalj in Dubai! R 5 000 borgtog vir miljoene se bedrog… Belaglik!!
Ek dog korrupsie is 'n westerse konsep – volgens Zuma…..maar sien meer en meer nie westerlinge wat daarvoor gevang word. Snaaks.